title: Návrh nariadenia Rady ktorým mení nariadenie (ES) č. 2287/2003 pokiaľ ide o počet dní na mori pre lode loviace tresku v Severnom mori a používanie dnových vlečných sietí vo vodách okolo Azorských ostrovov, Kanárskych ostrovov a Madeiry

text:
                    KOMISIA EURÓPSKYCH SPOLOČENSTIEV

                                                   Brusel, 16.8.2004
                                                   KOM(2004) 555 v konečnom znení

                                                   .

                                           Návrh

                                   NARIADENIA RADY

       ktorým mení nariadenie (ES) č. 2287/2003 pokiaľ ide o počet dní na mori pre lode
     loviace tresku v Severnom mori a používanie dnových vlečných sietí vo vodách okolo
                     Azorských ostrovov, Kanárskych ostrovov a Madeiry

                                             .

                                   (predložená Komisiou)

SK                                                                                SK
 ---pagebreak---                                                 ODÔVODNENIE

     Nariadenie Rady (ES) č. 2287/2003 pevne stanovuje príležitosti pre rybolov a s tým súvisiace
     podmienky pre určité zásoby rýb a skupiny zásob platné vo vodách spoločenstva a pre lode
     spoločenstva, vo vodách, kde sa na rok 2004 vyžadujú obmedzenia úlovkov. Zmeny
     nariadenia sa vyžadujú v dôsledku nových vedeckých informácií.

     (1)     Proces integrácie požiadaviek ochrany životného prostredia do Spoločnej rybárskej
     politiky žiada prijatie opatrení na minimalizovanie dopadu rybárskych činností na morské
     ekosystémy. Táto požiadavka sa výslovne uvádza v článku 2 nariadenia (ES) č. 2371/2002
     o ochrane a trvalo udržateľnom využívaní rybárskych zdrojov v rámci Spoločnej rybárskej
     politiky1.

     Nedávne vedecké správy dokazujú, že určité hlbokomorské náleziská potrebujú ochranu proti
     mechanickej erózii rybárskym náčiním. Medzi ne patria náleziská vytvorené hlbokomorskými
     zhlukmi koralov (Lophelia pertusa), termálnymi prieduchmi a karbonátovými vyvýšeninami.
     Podľa posledných vedeckých správ a hlavne správ Medzinárodnej rady pre využívanie mora
     (ICES), v Atlantiku sa našlo a zmapovalo niekoľko takýchto nálezísk. Druh Lophelia pertusa
     bol zaznamenaný mimo Kanárske ostrovy a na niekoľkých miestach v hĺbkach väčšinou
     väčších než 1 000m okolo atlantických ostrovov Madeira a Azorských ostrovov.

     Tieto hlbokomorské náleziská sú definované ako náleziská v záujme spoločenstva v smernici
     92/43/ES zo dňa 21. mája 1992 o ochrane prirodzených nálezísk a divo žijúcej faune a flóre2.
     Okrem toho, stále viac sa stávajú predmetom pozornosti medzinárodných fór zaoberajúcich sa
     ochranou životného prostredia. Napríklad, Konvencia pre ochranu morského životného
     prostredia severovýchodného Atlantiku („Konvencia OSPAR“) nedávno zaradila
     hlbokomorské korálové útesy do zoznamu ohrozených nálezísk. Hlbokomorským náleziskám
     sa venuje neformálny poradný proces Organizácie spojených národov o oceánoch
     a námornom práve (UNICPOLOS) ako zraniteľným náleziskám vyžadujúcim si špeciálnu
     ochranu. Severné pobrežné štáty na celom svete už prijali požadované ochranné opatrenia.
     Dňa 20. augusta 2003 Komisia na žiadosť UK schválila núdzové opatrenia podľa článku 7
     nariadenia 2371/2002, ktorým sa zakazuje používanie dnového náčinia na rybolov vlečnými
     sieťami v oblasti Darwin Mounds, a následne na základe návrhu Komisie Rada učinila toto
     opatrenie trvalým nariadením (ES) č. 602/2004 zo dňa 22. marca 2004, ktorým sa mení
     nariadenie (ES) č. 850/98, pokiaľ ide o ochranu hlbokomorských korálových útesov pred
     dopadmi rybolovu vlečnými sieťami v oblasti severozápadne od Škótska3.

     Okrem toho, rybárska oblasť spoločenstva okolo Azorských ostrovov, Madeiry a Kanárskych
     ostrovov obsahuje niekoľko známych alebo potenciálnych hlbokomorských nálezísk, ktoré
     boli doposiaľ chránené pred rybolovom vlečnou sieťou v dôsledku špeciálneho režimu vstupu
     definovaného v nariadení Rady (ES) č. 2027/95. Keďže tento režim prestal platiť dňa 15.
     novembra 2003, je teraz dôležité garantovať kontinuitu ochrany týchto oblastí v rámci
     legislatívy spoločenstva. V tomto ohľade komisia prijala návrh zákazu používania vlečných
     sietí okolo vyššie uvedených súostroví (COM(2004/56)) prostredníctvom dodatku

     1
            Ú.v. ES L 358, 20.12.2002, s. 59.
     2
            Ú.v. ES L 206, 22.7.1992, s. 7.
     3
            Ú.v. ES L 97, 01.04.2004, s. 30.

SK                                                   2                                              SK
 ---pagebreak---      k nariadeniu (ES) č. 850/98 kvôli ochrane rybárskych zdrojov prostredníctvom technických
     opatrení na ochranu mláďat morských organizmov4.

     Pri príprave tohto návrhu ochrany týchto dôležitých morských nálezísk Komisia vzala do
     úvahy posledné správy ICES. ICES hlavne upozorňovala na citlivosť týchto nálezísk na
     dôsledky rybolovu vlečnou sieťou.

     Avšak v dôsledku obnovy Európskeho parlamentu v roku 2004 sa prijatie tohto návrhu
     pravdepodobne omešká o niekoľko mesiacov a to znamená, že existuje riziko, že za absencie
     ochranného opatrenia spôsobia aktivity pri rybolove vlečnou sieťou okolo Azorských
     ostrovov škody v hlbokomorských náleziskách, ktoré sa budú ťažko napravovať.

     So zreteľom na vyššie uvedené úvahy je vhodné zamerať zákaz používania vlečných sietí
     v dotknutých oblastiach, a to v dôsledku zmeny nariadenia TAC z roku 2004, ktorého príloha
     IV sa špecificky venuje opatreniam týkajúcim sa technických podmienok rybolovu, ktoré by
     sa mali implementovať v roku 2004. To umožní dočasnú ochranu dotknutých
     hlbokomorských nálezísk dokiaľ Európsky parlament neposkytne svoju radu a Rada neprijme
     rozhodnutie o návrhu Komisie, ktorým sa zmení nariadenie (ES) č. 850/98.

     Aj keď dlhodobé environmentálne prínosy opatrenia budú významné, rybárstvo nebude
     znášať hlavné dôsledky, pretože zákaz lovu vlečnou sieťou existovalo až do nedávna. Okrem
     toho, flotily môžu pokračovať v rybolove v chránenej oblasti pomocou ťahaného zariadenia,
     ktoré nie je v kontakte s dnom, ako napríklad pelagické vlečné siete a dlhé rybárske vlasce,
     nevody a iné pevné náčinie.

     (2)     Nové, podrobné informácie boli získané z vedeckých služieb Spojeného kráľovstva,
     ktoré ukazujú, že pomer tresky v úlovkoch flotíl operujúcich mimo „oblasť ochrany tresky“
     sú historicky nízke. Preto sa očakáva, že zvýšenie rybárskych snáh, ako povolené dni na mori,
     pre lode, ktoré nelovia v oblasti ochrany tresky, predstavuje malé dodatočné riziko pre
     zotavenie tresky. Je však nutné zabezpečiť, aby sa tieto ďalšie príležitosti pre rybolov
     neprenášali na iné lode loviace za iných podmienok.

     Od Rady sa žiada, aby prijala tento návrh hneď, ako to bude možné, aby sa umožnilo rybárom
     plánovať ich aktivity pre túto rybársku sezónu.

     4
            Ú.v. ES L 125, 27.4.1998, s. 1. Nariadenie v aktuálnom znení nariadenia (ES) č. 973/2001
            (Ú.v. ES L 137, 19.5.2001, s. 1). [Nariadenie v aktuálnom znení nariadenia (ES) č. […/…]
            (Ú.v. ES L …).].

SK                                                 3                                                   SK
 ---pagebreak---                                                    Návrh

                                          NARIADENIA RADY

           ktorým mení nariadenie (ES) č. 2287/2003 pokiaľ ide o počet dní na mori pre lode
         loviace tresku v Severnom mori a používanie dnových vlečných sietí vo vodách okolo
                         Azorských ostrovov, Kanárskych ostrovov a Madeiry

     RADA EURÓPSKEJ ÚNIE,

     so zreteľom na Zmluvu o založení Európskeho spoločenstva,

     so zreteľom na nariadenie Rady (ES) č. 2371/2002 zo dňa 20. decembra 2002 o ochrane
     a trvalo udržateľnom využívaní rybárskych zdrojov podľa Spoločnej rybárskej politiky5,
     a hlavne jej článok 20,

     so zreteľom na návrh Komisie,

     keďže:

     (1)      podľa nedávnych vedeckých správ, a hlavne správ Medzinárodnej rady pre využívanie
              mora (ICES) boli v Atlantiku nájdené a zmapované vysoko citlivé hlbokomorské
              náleziská. Tieto náleziská sú domovom veľmi dôležitých a veľmi rôznych
              biologických spoločenstiev a má sa za to, že si vyžadujú prednostnú ochranu. Sú
              obzvlášť definované ako náleziská v záujme spoločenstva v smernici 92/43/ES zo dňa
              21. mája 1992 o ochrane prirodzených nálezísk a divo žijúcej fauny a flóry6. Okrem
              toho, hlbokomorské korálové útesy boli nedávno zaradené do zoznamu ohrozených
              nálezísk v rámci Konvencie pre ochranu morského životného prostredia
              severovýchodného Atlantiku („Konvencia OSPAR“);

     (2)      podľa vedeckých dôkazov, zotavenie sa týchto nálezísk z poškodenia spôsobeného
              zariadením na lov vlečnou sieťou ťahaným po dne je alebo nemožné alebo veľmi
              náročné a pomalé. Vody okolo Azorských ostrovov, Kanárskych ostrovov a Madeiry
              obsahujú niekoľko známych alebo potenciálnych hlbokomorských nálezísk, ktoré boli
              nedávno chránené pred lovom vlečnou sieťou v dôsledku špeciálneho režimu vstupu
              definovaného nariadením Rady (EHS) č. 2027/95 zo dňa 15. júna 1995, ktorým sa
              zriaďuje systém riadenia rybárskych snáh súvisiaci s určitými rybárskymi oblasťami
              a zdrojmi spoločenstva7. Preto je vhodné zakázať používanie dnových ťažných sietí
              a podobného zariadenia vo vodách okolo Azorských ostrovov, Kanárskych ostrovov
              a Madeiry, kde sú tieto náleziská stále priaznivo zachované;

     5
              Ú.v. ES L 358, 31.12.2002, s. 59.
     6
              Ú.v. ES L 206, 22.7.1992, s. 7.
     7
              Ú.v. ES L 199, 24.8.1995, s. 1. Nariadenie v aktuálnom znení nariadenia (ES) č. 1954/2003
              (Ú.v. ES L 289, 7.11.2003, s. 1).

SK                                                    4                                                   SK
 ---pagebreak---      (3)    nové vedecké informácie naznačujú, že úlovky tresky chytenej v rybárskych oblastiach
            stíhaných podľa podmienok špecifikovaných v bode 17 prílohy IV budú
            pravdepodobne nízke, a následne tieto rybárske oblasti predstavujú nízke dodatočné
            riziko pre obnovu tresky. Zvýšenie počtu dní lovu tresky je preto odôvodnené;

     (4)    nariadenie Rady (ES) č. 2287/2003 zo dňa 19. decembra 2003, ktorým sa pevne
            stanovujú rybárske príležitosti a podmienky pre určité zásoby rýb a skupiny zásob rýb
            na rok 2004, platné vo vodách spoločenstva a pre lode spoločenstva, by sa preto malo
            podľa toho zmeniť vo vodách, kde sa vyžadujú obmedzenia v love8 ,

     PRIJALA TOTO NARIADENIE:

                                               Článok 1

     Prílohy IV a V k nariadeniu (ES) č. 2287/2003 sa menia podľa prílohy k tomuto nariadeniu.

                                               Článok 2

     Toto nariadenie nadobúda účinnosť v tretí deň odo dňa jeho uverejnenia v Úradnom vestníku
     Európskej únie.

     Toto nariadenie je záväzné vo svojej celistvosti a je priamo uplatniteľné vo všetkých
     členských štátoch.

     V Bruseli […]

                                                Za Radu
                                                predseda

     8
            Ú.v. ES L 344, 31.12.3003, s. 1.

SK                                                5                                                 SK
 ---pagebreak---                                             PRÍLOHA

     Prílohy k nariadeniu (ES) č. 2287/2003 sa menia nasledovne:

     1.     V prílohe IV:

            Pridáva sa nasledovný bod:

     ‘19. Zákaz lovu vlečnou sieťou vo vodách okolo Azorských ostrovov, Kanárskych
     ostrovov a Madeiry

     Lode budú mať zakázané používať akúkoľvek vlečnú sieť alebo podobné ťahané siete
     fungujúce v kontakte s dnom mora v oblastiach ohraničených líniou, ktorá spája nasledovné
     súradnice:

     a)     Azorské ostrovy

             Zemepisná šírka 36° 00’ S zemepisná dĺžka 23° 00’ Z

             Zemepisná šírka 42° 00’ S zemepisná dĺžka 23° 00’ Z

             Zemepisná šírka 42° 00’ S zemepisná dĺžka 34° 00’ Z

             Zemepisná šírka 36° 00’ S zemepisná dĺžka 34° 00’ Z

     b)     Kanárske ostrovy a Madeira

             Zemepisná šírka 27° 00’S    zemepisná dĺžka 19° 00’ Z

             Zemepisná šírka 26°00’ S    zemepisná dĺžka 15° 00’ Z

             Zemepisná šírka 29° 00’S    zemepisná dĺžka 13° 00’ Z

             Zemepisná šírka 36° 00’S    zemepisná dĺžka 13° 00’ Z

             Zemepisná šírka 36° 00’ S zemepisná dĺžka 19° 00’ Z’

     3.     V prílohe V:

             V bode 6 sa pridáva nasledovná časť:

             ‘(g) Odchylne od počtu dní uvedených v podbode (a) „Zoskupením rybárskeho
             náčinia uvedeného v bode 4a” môžu členské štáty zvýšiť maximálny počet dní
             prítomnosti v danej oblasti a neprítomnosti v prístave na 12 pre lode vybavené VMS,
             ktoré držia špeciálne povolenia rybolovu uvedené v bode 17 (b) prílohy IV, ktoré sú
             platné kalendárny mesiac alebo dlhšie.

SK                                                  6                                              SK
 ---pagebreak---      Takéto lode

     –    oznámia národným orgánom miesto a čas realizácie vylodenia rýb aspoň štyri
          hodiny pred takýmto vylodením,

     –    môže dni zoskupovať, ako je uvedené v podbode (b) na obdobie, na aké je
          držané špeciálne povolenie rybolovu, uvedené v bode 17 (b) prílohy IV, bez
          prerušenia,

     –    môžu dni prevádzať len tak, ako je uvedené v bode 10 na lode, ktoré využívajú
          nárast počtu dní lovu v súlade s týmto podbodom.’

SK                                      7                                                 SK


Dôležité právne oznámenie

|

52007PC0364

Návrh nariadenie Európskeho Parlamentu a Rady, ktorým sa mení a dopĺňa nariadenie (ES) č. 2004/2003 o štatúte a financovaní politických strán na európskej úrovni  /* KOM/2007/0364 v konečnom znení - COD 2007/0130 */

	[pic] | KOMISIA EURÓPSKYCH SPOLOČENSTIEV |Brusel, 27.6.2007KOM(2007) 364 v konečnom znení2007/0130 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie (ES) č. 2004/2003 o štatúte a financovaní politických strán na európskej úrovni(predložená Komisiou)DÔVODOVÁ SPRÁVA1) Kontext návrhu-  Dôvody a ciele návrhuV článku 191 Zmluvy o ES sa uznáva rozhodujúca úloha politických strán na európskej úrovni a poskytuje sa ním právny základ pre nariadenie o politických stranách prijaté Európskym parlamentom a Radou v roku 2003. S cieľom posilniť a optimalizovať demokratickú infraštruktúru Únie sa tento návrh zameriava na vylepšenie a úpravu existujúceho nariadenia na základe skúseností získaných v priebehu posledných štyroch rokov.[1]Nariadenie sa úspešne osvedčilo pri poskytovaní potrebného rámca pre činnosť a financovanie politických strán na európskej úrovni. Počet politických strán na európskej úrovni, ktoré sú financované prostredníctvom nariadenia, sa zvýšil z ôsmich na desať, pričom ide o veľmi široké spektrum politických síl v Európe. Financovanie sa poskytuje z rozpočtovej položky 402 v rámci kapitoly 40 hlavy IV sekcie I (Parlament) rozpočtu EÚ. Napriek doterajšiemu úspechu nariadenia vzniká celkom prirodzená potreba upraviť tento rámec na základe skúseností. Účelom tohto nariadenia je predložiť obmedzený počet zmien nariadenia (ES) č. 2004/2003 o štatúte a financovaní politických strán na európskej úrovni, ktoré bolo prijaté v júni 2003.-  Všeobecný kontextPodpora európskej verejnej sféry s cieľom podnietiť informovanú účasť občanov na demokratickom živote Únie zostáva pevným politickým cieľom Európskej únie. Jedným z dôležitých poznatkov získaných pri podpore demokracie, dialógu a diskusie v rámci „plánu D“ Komisie je potreba opatrení na posilnenie a rozšírenie politického dialógu, ako aj príležitosť na ich realizáciu.V Bielej knihe o európskej komunikačnej politike Komisia zdôraznila významnú úlohu politických strán pri budovaní európskej verejnej sféry. Konzultácie k Bielej knihe potvrdili význam väčšieho zapojenia politických strán na európskej úrovni pri rozprúdení cezhraničnej verejnej diskusie po celej Európe. Mohlo by to zároveň prispieť k podpore zvyšovania účasti na európskych voľbách. Takisto v oznámení Komisie „Európske voľby v roku 2004“ bolo poukázané na to, že aj európske politické strany by mohli zohrať svoju úlohu pri presadzovaní zvýšenej účasti občanov EÚ na fungovaní demokracie, či už v európskom, alebo vnútroštátnom meradle.[2]Neexistuje jednoduchá cesta a určite ani jediné riešenie, ako naplniť demokratické očakávania občanov a ich ambície vo volebnej účasti. Je však jasné, že tieto očakávania a ambície je potrebné podporovať širokým spektrom iniciatív a opatrení, pričom osobitný význam majú iniciatívy vychádzajúce „zdola“ prostredníctvom aktívneho zapojenia občanov. Je dôležité zabezpečiť čo najväčšie zapojenie občanov a v neposlednom rade mladých ľudí do demokratického života Únie, aby mal každý možnosť vyjadriť sa.Európsky kontext môže pomôcť stimulovať a uľahčiť dosahovanie týchto cieľov. To bolo a aj ostáva hlavným dôvodom zakladania politických strán na európskej úrovni, ktoré zohrávajú rozhodujúcu úlohu pri vypĺňaní medzery medzi politikou na vnútroštátnej a európskej úrovni a pri poskytovaní hlasu národom Európy.2) HODNOTENIE SÚčASNÉHO NARIADENIA EURÓPSKYM PARLAMENTOMČlánok 12 nariadenia vyzýva Európsky parlament k uverejneniu správy hodnotiacej uplatňovanie nariadenia. V článku 12 sa uvádza, že správa by mala „...obsahovať možné zmeny a doplnky v systéme financovania“ . Európsky parlament prijal rezolúciu so svojimi závermi 23. marca 2006.[3]V rezolúcii Európskeho parlamentu sa uvádza niekoľko problémov týkajúcich sa fungovania nariadenia spolu s odporúčaniami pre potrebné zmeny a doplnenia.Odporúčania možno rozdeliť do troch kategórií:a) Odporúčania prepracovať finančné ustanovenia nariadenia tak, aby boli v súlade so špecifickými potrebami politických strán na európskej úrovniTáto kategória zahŕňa najmä možnosť vytvorenia finančných rezerv na základe financovania pochádzajúceho zo zdrojov mimo rozpočtu EÚ; uvoľnenie obmedzení pre presun finančných prostriedkov medzi rôznymi rozpočtovými kategóriami; zabezpečenie finančnej bezpečnosti potrebnej na dlhodobé plánovanie a možnosť prenosu určitého percenta rozpočtových prostriedkov daného roka do prvého štvrťroka nasledujúceho roku.b) Odporúčania pre Komisiu týkajúce sa predloženia návrhov na podporu európskych politických nadácií pridružených k politickým stranám na európskej úrovniToto odporúčanie sa zameriava na potrebu stimulovať rozvoj európskych politických nadácií s cieľom posilniť a uľahčiť úsilie európskych politických strán pri presadzovaní politickej informovanosti a diskusie a osobitne vyzýva Komisiu, aby predložila návrh na možnosti podpory európskych politických nadácií.c) Rôzne odporúčania prepracovať ďalšie aspekty nariadenia v súlade s odporúčaniami príslušných zainteresovaných stránPatria sem najmä problémy vyplývajúce z chýbajúceho jednotného právneho štatútu európskych politických strán. Okrem toho správa upozorňuje na isté nejasnosnosti v súvislosti s pravidlami pre účasť politických strán na európskej úrovni na volebnej kampani. Správa Parlamentu zároveň požaduje zahrnutie európskych politických mládežníckych organizácií v tomto kontexte.3) PRÁVNE ASPEKTY NÁVRHU-  Zhrnutie navrhovaných opatreníKomisia pri vypracovaní tohto návrhu dôkladne zvážila odporúčania Európskeho parlamentu.Je potrebné zdôrazniť, že samotný Parlament prijal niekoľko iniciatív na riešenie nedostatkov uvedených v rezolúcii, a to prostredníctvom zmien a doplnení prijatých 1. februára 2006 k rozhodnutiu predsedníctva z 29. marca 2004 upravujúcemu pravidlá uplatňovania nariadenia (ES) č. 2004/2003.[4] To znamená, že tento návrh na úpravu nariadenia je zameraný výlučne na riešenie tých nedostatkov, ktoré si vyžadujú zmenu samotného nariadenia a Parlament ich sám riešiť nemôže. Ako už bolo uvedené, príslušná rozpočtová položka je zahrnutá v sekcii rozpočtu EÚ určenej pre Parlament, ktorý je zároveň povoľujúcim úradníkom.Úpravy navrhované Komisiou možno rozdeliť do troch hlavných bodov. V prípade vylepšenia finančných ustanovení upravujúcich financovanie politických strán na európskej úrovni sa navrhuje upraviť tieto ustanovenia z dvoch hľadísk. Po prvé sa navrhuje, aby politické strany mohli odchylne od pravidla neziskovosti stanoveného v článku 109 nariadenia o rozpočtových pravidlách preniesť určité percento (25 %) celkových ročných príjmov za daný rok do prvého štvrťroka nasledujúceho roku. Toto ustanovenie stranám umožní lepšie reagovať na meniace sa politické podmienky a priority, ktoré pri príprave ich ročných rozpočtov a pracovných programov možno len ťažko predpovedať.Po druhé sa navrhuje, aby si politické strany na európskej úrovni mohli tvoriť finančné rezervy z príjmov vytvorených samotnými stranami nad úrovňou nového zníženého minima spolufinancovania vo výške 15 %. Novým článkom 9 ods. 8, ktorý taktiež predstavuje výnimku z pravidla neziskovosti stanoveného v článku 109 nariadenia o rozpočtových pravidlách, sa umožní stranám vyšší stupeň finančnej bezpečnosti a plánovania, pričom sa im poskytne zároveň silná motivácia posilniť svoje vlastné zdroje a následne znížiť závislosť od verejného financovania z európskej úrovne. S cieľom zabezpečiť primeranú rovnováhu sa navrhuje, aby si strany mohli tvoriť úspory na úrovni 100 % ich priemerných ročných príjmov. V prípade, že strana prekročí túto úroveň úspor, úroveň budúcich verejných subvencií sa primeraným spôsobom zníži.Pokiaľ ide o politické nadácie na európskej úrovni, Komisia je presvedčená, že takéto nadácie zohrávajú významnú úlohu pri posilňovaní a podpore činnosti a cieľov politických strán na európskej úrovni. Európske politické nadácie môžu posilňovať a dopĺňať činnosť politických strán celým radom činností obohacujúcich diskusiu o otázkach európskej verejnej politiky a európskej integrácie a zároveň môžu pôsobiť ako katalyzátor nových myšlienok, analýz a možností politiky. Európske politické nadácie tak môžu spájať rôzne kategórie príslušných aktérov vrátane vnútroštátnych politických nadácií a akademikov, ktorí môžu obohatiť verejnú diskusiu a priniesť nové a inovatívne návrhy v rámci politiky.Politické nadácie už zohrávajú významnú úlohu vo vnútroštátnych politických systémoch v mnohých členských štátoch, okrem iného vďaka možnostiam prevziať rôzne a dlhodobejšie činnosti od politických strán na európskej úrovni, ktoré sa z pochopiteľných dôvodov sústreďujú viac na každodenné otázky v rámci politiky Únie. Spomedzi činností, ktoré môžu prevziať politické nadácie, možno vyzdvihnúť tieto:-  sledovanie, analyzovanie a obohacovanie diskusie o otázkach európskej verejnej politiky a o procese európskej integrácie,-  podpora európskych seminárov, školení, konferencií a štúdií na tieto témy určených pre kľúčové zainteresované strany,-  poskytovanie rámca pre spoluprácu vnútroštátnych politických nadácií a akademikov na európskej úrovni, vrátane mládežníckych organizácií a iných predstaviteľov občianskej spoločnosti.Keďže politické nadácie sú úzko prepojené s európskymi politickými stranami, navrhuje sa, aby mali povinnosť podávať žiadosti o financovanie prostredníctvom politickej strany na európskej úrovni, na ktorú sú naviazané (pozri nový článok 4 ods. 4). Na zabezpečenie transparentnosti a v súlade so zásadou rozpočtovania orientovaného na výsledky možno rozpočtové prostriedky pre politické nadácie na európskej úrovni zahrnúť ako samostatnú rozpočtovú položku v rámci kapitoly 40 hlavy IV sekcie I (Parlament) rozpočtu EÚ.Nakoniec sa navrhuje jasne stanoviť, že rozpočtové prostriedky poskytnuté z rozpočtu EÚ možno použiť aj na financovanie kampaní vedených politickými stranami na európskej úrovni v rámci volieb do Európskeho parlamentu za predpokladu, že nepôjde o priame či nepriame financovanie vnútroštátnych politických strán ani ich kandidátov. Táto úprava logicky vyplýva zo skutočnosti, že v súlade s existujúcim nariadením sa politické strany na európskej úrovni museli zúčastniť na voľbách do Európskeho parlamentu alebo vyjadriť svoj úmysel tak urobiť.2007/0130 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie (ES) č. 2004/2003 o štatúte a financovaní politických strán na európskej úrovniEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 191,so zreteľom na návrh Komisie[5],konajúc v súlade s postupom ustanoveným v článku 251 zmluvy[6],keďže:(1) V článku 12 nariadenia (ES) 2004/2003 sa stanovuje, že Európsky parlament uverejní správu o uplatňovaní tohto nariadenia vrátane prípadných potrebných zmien a doplnení systému financovania.(2) Európsky parlament vo svojej rezolúcii z 23. marca 2006 o uplatňovaní nariadenia (ES) č. 2004/2003[7] dospel k záveru, že toto nariadenie by sa malo v niekoľkých bodoch vylepšiť na základe skúseností získaných od nadobudnutia jeho účinnosti v roku 2003.(3) Ustanovenia o poskytovaní finančnej podpory pre politické nadácie na európskej úrovni by mali byť stanovené v rámci tohto nariadenia, keďže politické nadácie na európskej úrovni pridružené k politickým stranám na európskej úrovni môžu prostredníctvom svojej činnosti podporovať a posilňovať ciele európskych politických strán, najmä z hľadiska obohacovania diskusie o otázkach európskej verejnej politiky a európskej integrácie, a zároveň môžu pôsobiť ako katalyzátor nových myšlienok, analýz a možností politiky.(4) Naďalej zostáva dôležitým cieľom zabezpečiť čo najväčšiu účasť občanov na demokratickom živote Únie. V tejto súvislosti môžu pri zvyšovaní záujmu mladých ľudí o politický systém Únie a pri rozširovaní ich konkrétnych vedomostí o ňom zohrávať osobitnú úlohu politické mládežnícke organizácie, a to prostredníctvom aktívnej podpory účasti mladých ľudí na demokratických činnostiach na európskej úrovni.(5) Pravidlá financovania politických strán na európskej úrovni by sa mali upraviť tak, aby lepšie zohľadňovali špecifické podmienky fungovania politických strán, vrátane presunu politických výziev a programov, ktorých vplyv na rozpočet nemôžu politické strany predpovedať pri zostavovaní svojich ročných pracovných programov a rozpočtov. Na tento účel by sa mala zaviesť obmedzená možnosť preniesť finančné prostriedky daného roka do prvého štvrťroka nasledujúceho roku.(6) S cieľom posilniť schopnosť dlhodobého finančného plánovania strán, zohľadniť potreby financovania meniace sa z roka na rok a posilniť motiváciu strán, aby sa nespoliehali iba na verejné financovanie, by sa politickým stranám na európskej úrovni malo umožniť vytvorenie obmedzenej finančnej rezervy z vlastných zdrojov pochádzajúcich z iných zdrojov ako z rozpočtu Európskej únie.(7) S cieľom vytvoriť podmienky na financovanie politických strán na európskej úrovni a súčasne ich podporiť pri zabezpečovaní primeraného dlhodobého finančného plánovania by sa mala upraviť požiadavka minimálneho spolufinancovania.(8) S cieľom väčšieho posilnenia a podpory európskeho charakteru volieb do Európskeho parlamentu by sa malo jasne stanoviť, že rozpočtové prostriedky prijaté z rozpočtu EÚ možno použiť aj na financovanie kampaní vedených politickými stranami na európskej úrovni v rámci volieb do Európskeho parlamentu za predpokladu, že nepôjde o priame či nepriame financovanie vnútroštátnych politických strán ani ich kandidátov.PRIJALI TOTO NARIADENIE:Článok 1Nariadenie (ES) č. 2004/2003 sa mení a dopĺňa takto:(1) V článku 2 sa dopĺňa tento bod 4:„4. „politickou nadáciou na európskej úrovni“ subjekt alebo sieť subjektov, ktorý (-á) má právnu subjektivitu v členskom štáte, je pridružený (-á) k politickej strane na európskej úrovni a prostredníctvom svojej činnosti posilňuje a dopĺňa ciele európskej politickej strany, predovšetkým plnením týchto úloh:-  sledovanie, analyzovanie a obohacovanie diskusie o otázkach európskej verejnej politiky a o procese európskej integrácie,-  organizovanie a podpora seminárov, školení, konferencií a štúdií na tieto témy určených pre príslušné zainteresované strany, vrátane mládežníckych organizácií a iných predstaviteľov občianskej spoločnosti,-  poskytovanie rámca pre spoluprácu vnútroštátnych politických nadácií, akademikov a iných príslušných aktérov na európskej úrovni.“(2) Článok 3 sa mení a dopĺňa takto:Za písmeno d) sa dopĺňa tento druhý a tretí odsek:Politická nadácia na európskej úrovni musí spĺňať nasledovné podmienky:a) je pridružená k jednej z politických strán na európskej úrovni uznanej v súlade s článkom 3, čo musí politická strana potvrdiť;b) dodržiava najmä vo svojom programe a činnostiach zásady, na ktorých je založená Európska únia, najmä zásadu slobody, demokracie, dodržiavania ľudských práv a základných slobôd a právny poriadok.V rámci tohto nariadenia je na každej politickej strane a nadácii na európskej úrovni, aby si stanovili špecifické podmienky svojho vzťahu, vrátane primeraného stupňa oddelenia každodenného riadenia a riadiacich štruktúr politickej nadácie na európskej úrovni na jednej strane a politickej strany na európskej úrovni, ku ktorej je nadácia pridružená, na druhej strane.“(3) V článku 4 sa dopĺňajú tieto odseky 4, 5, 6 a 7:„4. Politická nadácia na európskej úrovni môže požiadať o financovanie prostredníctvom politickej strany na európskej úrovni, ku ktorej je pridružená.5. Finančné prostriedky pre politickú nadáciu na európskej úrovni sa prideľujú na základe jej pridruženia k politickej strane na európskej úrovni v zmysle ustanovení článku 10 ods. 1. Na takto pridelené finančné prostriedky sa vzťahuje článok 9.6. Finančné prostriedky pridelené politickej nadácii na európskej úrovni možno použiť jedine na účel financovania jej činnosti v súlade s ustanoveniami článku 2 ods. 4.7. Ustanovenia odsekov 1 a 3 sa pri posudzovaní žiadostí o financovanie zo všeobecného rozpočtu Európskej únie vzťahujú mutatis mutandis na politické nadácie na európskej úrovni.“(4) V článku 5 sa dopĺňajú tieto odseky 4, 5 a 6:„4. Ustanovenia odseku 2 sa vzťahujú mutatis mutandis na politické nadácie na európskej úrovni.5. Ak politická strana na európskej úrovni, ku ktorej je politická nadácia na európskej úrovni pridružená, stratí svoj štatút, príslušná politická nadácia na európskej úrovni bude vylúčená z financovania podľa tohto nariadenia.6. Ak Európsky parlament zistí, že akákoľvek podmienka uvedená v článku 3 písm. c) už nie je splnená, príslušná politická nadácia na európskej úrovni bude vylúčená z financovania podľa tohto nariadenia.“(5) Článok 6 sa nahrádza týmto:„Článok 6Povinnosti spojené s financovaním1. Politická strana na európskej úrovni, ako aj politická nadácia na európskej úrovni:a) každoročne zverejní svoje príjmy a výdavky a výkaz aktív a pasív;b) oznámi zdroje svojich príjmov poskytnutím zoznamu darcov a darov prijatých od každého darcu, s výnimkou darov nepresahujúcich 500 EUR.Neprijíma:(a) anonymné dary,(b) dary z rozpočtov politických skupín v Európskom parlamente,(c) dary od podnikateľského subjektu, na ktorý môžu mať orgány verejnej moci priamy alebo nepriamy vplyv na základe jeho vlastníctva, ich finančnej účasti v ňom alebo predpisov, ktoré sa naň uplatňujú,(d) dary presahujúce 12 000 EUR ročne na jedného darcu od akejkoľvek fyzickej osoby alebo právnickej osoby, ktorá nie je podnikateľským subjektom v zmysle písmena c), a bez toho, aby bol dotknutý druhý a tretí odsek.2. Príspevky poskytnuté politickej strane na európskej úrovni od vnútroštátnych politických strán, ktoré sú členmi politickej strany na európskej úrovni, sú prípustné. Tieto príspevky nesmú presiahnuť 40 % ročného rozpočtu strany.3. Príspevky poskytnuté politickej nadácii na európskej úrovni od vnútroštátnych politických nadácií, ktoré sú členmi politickej nadácie na európskej úrovni, ako aj od politických strán na európskej úrovni sú prípustné. Tieto príspevky nesmú presiahnuť 40 % ročného rozpočtu nadácie.“(6) Článok 7 sa nahrádza týmto:„Článok 7Zákaz financovania1. Finančné prostriedky politických strán na európskej úrovni zo všeobecného rozpočtu Európskej únie alebo z akéhokoľvek iného zdroja nemôžu byť použité na priame alebo nepriame financovanie iných politických strán a najmä vnútroštátnych strán, ktoré sa naďalej riadia vnútroštátnymi právnymi predpismi.2. Finančné prostriedky politických nadácií na európskej úrovni zo všeobecného rozpočtu Európskej únie nemôžu byť použité na priame alebo nepriame financovanie politických strán, či už na európskej alebo vnútroštátnej úrovni, ani nadácií na vnútroštátnej úrovni.“(7) Článok 8 sa nahrádza týmto:„Článok 8Povaha výdavkovBez toho, aby bolo dotknuté financovanie politických nadácií, rozpočtové prostriedky prijaté zo všeobecného rozpočtu Európskej únie v súlade s týmto nariadením môžu byť použité len na pokrytie výdavkov priamo spojených s cieľmi stanovenými v politickom programe podľa článku 4 ods. 2 písm. b).Takéto výdavky zahŕňajú administratívne výdavky a výdavky spojené s technickou pomocou, stretnutiami, výskumom, cezhraničnými podujatiami, štúdiami, informáciami a uverejňovaním.Takéto výdavky môžu zahŕňať aj financovanie kampaní vedených politickými stranami na európskej úrovni v rámci volieb do Európskeho parlamentu, na ktorých sa zúčastňujú v zmysle článku 3 písm. d). V súlade s článkom 7 tieto rozpočtové prostriedky nepredstavujú priame či nepriame financovanie politických strán ani ich kandidátov.“(8) Článok 9 sa mení a dopĺňa takto:(a) Odsek 1 sa nahrádza týmto:„1. Rozpočtové prostriedky na financovanie politických strán na európskej úrovni, ako aj politických nadácií na európskej úrovni sa stanovujú v rámci ročného rozpočtového postupu a implementujú v súlade s nariadením o rozpočtových pravidlách (nariadenie Rady /ES, Euratom/ č. 1605/2002*) a jeho vykonávacími pravidlami, ktoré sa vzťahujú na všeobecný rozpočet Európskych spoločenstiev (nariadenie Komisie /ES, Euratom/ č. 2342/2002**).Vykonávacie pravidlá tohto nariadenia ustanovuje povoľujúci úradník.“(b) Odsek 3 sa nahrádza týmto:„3. Kontrola finančných prostriedkov poskytnutých podľa tohto nariadenia sa vykonáva v súlade s nariadením (ES, Euratom) č. 1605/2002 a nariadením (ES, Euratom) č. 2342/2002.Kontrola sa vykonáva aj na základe ročného osvedčovania externým a nezávislým auditom. Toto osvedčovanie sa predloží Európskemu parlamentu do šiestich mesiacov po skončení príslušného rozpočtového roka.(c) Dopĺňajú sa tieto odseky 7, 8 a 9:„7. Ak politická strana na európskej úrovni vykáže ku koncu rozpočtového roka, v ktorom jej bol poskytnutý operačný grant, prebytok príjmov nad výdavkami, časť tohto prebytku do výšky 25 % celkových príjmov za daný rok sa môže odchylne od pravidla neziskovosti stanoveného v článku 109 nariadenia (ES, Euratom) č. 1995/2006 preniesť do nasledujúceho roka za podmienky, že bude použitá pred koncom prvého štvrťroka tohto nasledujúceho roku.8. Na účely overenia pravidla neziskovosti sa nazapočítavajú vlastné zdroje, najmä dary a členské poplatky, získané počas ročného pôsobenia politickej strany na európskej úrovni, ktoré presahujú 15 % oprávnených nákladov na strane príjemcu.“9. Ustanovenia odseku 8 sa neuplatňujú v prípade, že finančné rezervy politickej strany na európskej úrovni prevyšujú 100 % jej priemerných ročných príjmov.“___________________* Ú. v. ES L 248, 16.9.2002, s. 1.** Ú. v. ES L 357, 31.12.2002, s. 1.(9) V článku 10 sa odsek 2 nahrádza týmto:„2. Financovanie zo všeobecného rozpočtu Európskej únie nepresahuje 85 % rozpočtu politickej strany alebo nadácie na európskej úrovni. Dôkazné bremeno nesie príslušná politická strana na európskej úrovni.(10) Článok 12 sa nahrádza týmto:„Článok 12HodnotenieEurópsky parlament uverejní správu o uplatňovaní tohto nariadenia a financovaných činnostiach najneskôr do 15. februára 2011. V správe sa uvádzajú prípadné potrebné zmeny a doplnenia systému financovania.“Článok 2Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Európsky parlament Za Radupredseda predseda [1] Ú. v. EÚ L 297, 15.11.2003, s. 1.[2] KOM(2006) 790. Európske voľby v roku 2004: Správa Komisie o volebnej účasti občanov Európskej únie v členskom štáte ich bydliska (smernica 93/109/ES) a o volebných úpravách (rozhodnutie 76/787/ES zmenené a doplnené rozhodnutím 2002/772/ES, Euratom).[3] Ú. v. EÚ C 292E, 1.12.2006, s. 127.[4] Ú. v. EÚ C 150, 28.6.2006, s. 9.[5] Ú. v. EÚ C , , s. .[6] Ú. v. EÚ C , , s. .[7] Ú. v. EÚ C 292E, 1.12.2006, s. 6.